Diari Oficial de la Generalitat Valenciana


Sumari del DOGV 687, del 23-10-1987 (1987/809818)

RESOLUCIÓ de 6 d'octubre de 1987, del Director General de l'Institut Valencià d'Administració Pública, per la qual es convoca curs de perfeccionament per a funcionaris d'Administració Local.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   687

Data del DOGV
:   23-10-1987

Secció del DOGV
:   ALTRES DISPOSICIONS

Número del document
:   1987/809818


Data del document
:   06-10-1987

Organisme emissor
:   Conselleria d'Administració Pública

Tipus de document
:   Resolució

Resolució de 6 d'octubre de 1987, del Director General de l'Institut Valencià d'Administració Pública, per la qual es convoca curs de perfeccionament per a funcionaris d'Administració Local.  
Tot complint el Pla d'Activitats d'aquest Institut, per a 1987, he resolt de convocar el següent curs:  
II CURS DE PERFECCIONAMENT PER A FUNCIONARIS AUXILIARS D'ADMINISTRACIO GENERAL DE LES ENTITATS LOCALS  
Aquest curs se celebrarà entre els dies 30 de novembre i 16 de desembre d'enguany, i s'impartirà als locals de l'Institut Valencià d?Administració Pública, situat al carrer Museu, número 3, de València.  
BASES  
Primera. El curs té per objecte perfeccionar els coneixements i l?experiència pràctica dels funcionaris de les Corporacions Locals, amb especial rellevància, en els aspectes teòrics, a l'aprofundiment en la legislació i estructures de la Comunitat Autònoma Valenciana amb vistes a la mobilitat interadministrativa dels funcionaris.  
Segona. L'activitat convocada es desenvoluparà a la localitat i dates que s'indiquen, de dilluns a divendres en jornada de matí i vesprada, llevat de divendres, en què únicament hi haurà activitats de matí. No s'impartiran classes els dies 2 i 7 de desembre.  
Tercera. Podran participar en els cursos els funcionaris Auxiliars d'Administració General de les Corporacions Locals de la Comunitat Valenciana.  
Quarta. Les persones interessades hauran de formular sol·licitud mitjançant instància, segons model que s'adjunta com a Annex I, adreçada a l'Il·lm. Sr. Director de l?Institut Valencià d'Administració Pública, carrer Museu número 3, o bé en la forma prevista a l'article 66.3 de la Llei de Procediment Administratiu. El termini d'admissió d?instàncies finalitza el dia 20 de novembre d'enguany.  
Cinquena. El nombre previst de participants és de 40. Tindran preferència per a ser seleccionats els funcionaris de carrera sobre els interins. Dins de cadascun d'aquests grups tindran preferència aquells que no hagen realitzat, encara, curs de perfeccionament i, entre aquests, aquells que tinguen major antiguitat. Hauran d'acreditar aquests extrems mitjançant l'oportuna certificació. No obstant això, dins de cadascuna d'aquestes classes de personal seran seleccionats amb preferència aquells funcionaris que van sol·licitar de participar en el curs de perfeccionament convocat mitjançant Resolució de 8 d'abril (DOGV de 22 d'abril) i que no van tenir cabuda pel nombre de places convocades, els quals hauran de formular també altra vegada la sol·licitud.  
Sisena. Els aspirants seleccionats seran notificats personalment, fins i tot si era necessari previ avis telefònic, de l?admissió, per a la qual cosa hauran de fer constar l'adreça oficial i el número de telèfon corresponent a la sol·licitud.  
Setena. Els aspirants admesos, abans d'iniciar-se el curs, hauran d'abonar la quantitat de 5.500 pessetes, en concepte de drets d?inscripció.  
Aquesta quantitat s'ingressarà a la Caixa d'Estalvis Provincial de València, compte corrent número 6346048221576086, a nom de Taxes IVAP, Conselleria d'Economia i Hisenda, fent-hi constar el nom de l'interessat i el curs sol·licitat.  
Vuitena. Les faltes d'assistència superior al 20% de les hores lectives, fins i tot els justificants, motivarà l?exclusió del curs i per tant la no expedició de cap certificat.  
Novena. Una vegada finalitzat el curs s'expedirà el corresponent certificat d'assistència. Per a obtenir el d'aprofitament, els aspirants hauran de superar les proves corresponents que l'Institut Valencià d?Administració Pública establesca.  
Deu. L'abonament de les indemnitzacions per raó del servei a professors i coordinadors, si fa el cas, s'efectuarà d'acord amb el Decret 200/85, de 23 de desembre, del Consell de la Generalitat Valenciana i resta de disposicions concordants.  
València, 6 d'octubre de 1987. - El Director General: Andrés Morey Juan.  
Veure imatge